
REFERAT DE APROBARE

[bookmark: _Hlk48667173]Potrivit art. 3 din O.G. nr. 43/1997 privind regimul drumurilor, din punct de vedere al destinaţiei, drumurile au fostîmpărţite: 
a) drumuri publice - drumuri de utilitate publică şi/sau de interes public destinate circulaţiei rutiere şi pietonale, în scopul satisfacerii cerinţelor generale de transport ale economiei, ale populaţiei şi de apărare a ţării; acestea sunt proprietate publică şi sunt întreţinute din fonduri publice, precum şi din alte surse legal constituite;
b) drumuri de utilitate privată - drumuri destinate satisfacerii cerinţelor proprii de transport rutier şi pietonal spre obiective economice, forestiere, petroliere, miniere, agricole, energetice, industriale şi altele asemenea, de acces în incinte, ca şi cele din interiorul acestora, precum şi cele pentru organizările de şantier; ele sunt administrate de persoanele fizice sau juridice care le au în proprietate sau în administrare.
Conform art. 5 din 0.G. nr. 43/1997, legiuitorul a împărţit drumurile publice, din punct de vedere funcţional și administrativ-teritorial, în ordinea inportantei, astfel: 
a) drumuri de interes national;
b) drumuri de interesjudeţean;
c) drumuri de interes local. 
Prin dispoziţiile art. 8 din O.G. nr. 43/1997, s-a stabilit că drumurile de interes local aparţin proprietăţii publice a unităţii administrative pe teritoriul căreia se află şi pot fi clasificate ca:
    a) drumuri comunale, care asigură legăturile:
    (i) între reşedinţa de comună şi satele componente sau cu alte sate;
    (ii) între oraş şi satele care îi aparţin, precum şi cu alte sate;
    (iii) între sate;
    b) drumuri vicinale - drumuri ce deservesc mai multe proprietăţi, fiind situate la limitele acestora;
    c) străzi - drumuri publice din interiorul localităţilor, indiferent de denumire: stradă, bulevard, cale, chei, splai, şosea, alee, fundătură, uliţă etc.
Aliniatul (2) al aceluiaşi articol prevede: clasificarea drumurilor de interes local, precum şi clasificarea ca drum de interes local a unui drum neclasificat se fac prin hotărâre a consiliului local respectiv.
Prin Hotărârea Consiliului Local Salcia nr. 11/1999 s-a aprobat trecerea drumurilor de interes local in domeniul public, însă în urma unor verificări făcute în teren s-a constatat că drumul local Picu ,situat in intravilanul comunei Salcia ,care deserveste locuitorii riverani nu este mentionat in inventarul domeniului public astfel incat nu se pot face lucrari  de reabilitare sau modernizare. 
Din aceste considerente, se impune clasificarea acestui drum local in categoria functionala de strada urmand, ca ,ulterior, sa fie inclus in inventarul domeniului public al comunei Salcia.
Având în vedere toate aspectele si considerentele expuse mai sus, va supunem aprobarii proiectul de hotarare privind clasificarea drumurilor de interes local ca străzi

